Kuidas ma selle alateadvuse siis ümber kirjutan, kui seal on midagi, mis mind enam ei teeni?
#000001
Enne seda postitust on hea mõte lugeda ära kaks eelmist >
#000002
OK - ehk siis meil on olemas alateadvus, kus jooksevad meil alateadlikud programmid (kombinatsioonid uskumustest ja harjumustest), millede eesmärk on hoida meid elus ja mugavustsoonis, kus on turvaline olla.
#000003
Mida teha siis kui sa näed, et sul on mingi uskumus+harjumus programm, mis tegelikult enam ei teeni sind?
#000004
Olgu siinkohal öeldud, et kui sa guugeldad "alateadlike programmide muutmine" ja eriti inglise keeles, siis saad lõputu koguse erinevaid vastuseid, võimalusi ja meetodeid.
#000005
Lõppkokkuvõttes ei ole vahet, millist meetodit sa kasutad - kasuta misiganes sinuga kõige rohkem haakub.
#000006
Küll aga leian, et on oluline mõista, et mis see täpsemalt on, mida sa saavutada üritad.
#000007
Minu jaoks on selles teemas jätkuvalt parim selgitus, mille sain oma esimesel raamatumüügi suvel USAs ühelt tiimijuhilt, kellel oli parasjagu käimas kümnes suvi raamatuid müüa.
#000008
Mulle selgitas ta seda protsessi kui "Õppimise neli faasi."
#000009
Olen seda erinevates variatsioonides hiljem veel palju kordi kuulnud, aga mõte on jäänud samaks.
#000010
Kuna igasuguse teooria selgitamisel on seda kõige parem teha läbi konkreetse näite, siis võtan siinkohal oma isikliku kõige viimase näite, kus tegin läbi põhimõttelise alateadlike programmide muutuse.
#000011
Nimelt ignoreerisin aastaid oma tervise ja täpsemalt toitumise teemat - kuigi mul kõrval abikaasa püüdis mind juhtida tervislikuma toitumise poole, tegin ma lihtsalt la-la-la ja jätkasin ikka vanamoodi ilma väga muretsemata.
#000012
Ja kuna mul pole kunagi kehakaaluga erilist muret olnud (seedimine alati hästi töötanud), siis pole otseselt põhjust ka olnud - nagu meestega ikka, suutsin väga pikka aega endale maha müüa idee, et see, mida ma peeglist vastu nägin, oli OK.
#000013
Kuskil poolteist aastat tagasi tekkis sõpradega saunas olles olukord, kus üks mu headest sõpradest küsis heatahtlikult selle kohta, et kuidas mul trenniga läheb ja et "sa vist väga ei tee praegu midagi?"
#000014
Suurt tähelepanu sellele ei pööranud, aga midagi läks pihta.
#000015
Paar kuud hiljem oli olukord, kus kõndisin kodus palja ülakehaga ringi ja mu vanem poeg, kes on aususe etalon otsekohesuse teemal, ütles mulle, et "kuule issi, sa oled ikka päris paksuks läinud."
#000016
Ja kui siis eelmisel suvel 2018 tekkis võimalus panna ennast kirja Eric Edmeadese Wildfit 90 päeva väljakutsele ( siis võtsin selle vastu.
#000018
Üks osa oli see, et teema oli muutunud minu jaoks piisavalt valusaks - teine ja vähemalt sama oluline osa oli see, et sain Ericu programmi sissejuhatusest aru, et tegemist on just sellise järk-järgulise alateadvuse programmide ümber kirjutamisega, mille kohta ma olin juba kõigis teistes teemades aastaid õppinud.
#000019
Novembri alguseks, kui see väljakutse lõppes, olin lasknud lahti 11 kilost ja ca 10 sentimeetrist ümber kõhu.
#000020
Ma poleks kunagi arvanud, et üks terviseprogramm võiks olla nii leebe ja samas nii mõjus.
#000021
Aga miks ta toimis, oli sellepärast, et programm järgis alateadvuse järk-järgulise ümberkirjutamise reegleid - mitte ei panustanud ainult teadliku teadvuse tahtejõuga saadavatele lühiajalistele tulemustele.
#000022
Täna, aasta hiljem, augustis 2019 olen teinud sama väljakutset uuesti läbi, et keha taaskord ära puhastada (hetkel kümnes nädal) - kusjuures alustasin mõõtudelt/kaalult samast kohast, kus eelmine sügis esimene programm lõppes.
#000023
Ja olen nüüdseks kaotanud veel lisaks 3 kilo ja mõne sentimeetri ümber kõhu ja lisanud juurde regulaarse füüsilise trenni, mida olin aastaid vältinud, sest mul ei olnud selle jaoks energiat.
#000024
Õppimise neli faasi ehk alateadliku programmi muutmine samm-sammult:
#000025
Igasuguse alateadliku programmi muutmisel on peamised neli faasi järgmised:
#000026
Uskumused, mis seda käitumist toetasid, olid et hea toitumine on mingi tüütu asi ja peaksin selle jaoks loobuma millestki, millest ma ei ole nõus loobuma.
#000028
Oluline asi alateadvuse puhul mõista on see, et alateadvuse jaoks ei ole vahet, kas mingi uskumus+harjumus on sulle kasulik ja hea või mitte.
#000029
Juhul kui sul on millegi kohta olemas alateadlik uskumus+harjumus, siis on see alateadvuse jaoks tõde.
#000030
Hinnangu sellele uskumus+harjumus kombole annab teadlik teadvus, kes vaatab praeguses hetkes olukorrale otsa ja näeb et midagi on valesti või näeb seda visiooni, et kuhu selline käitumine pikas perspektiivis viib.
#000031
Selles faasis käitud ikka veel vanamoodi vanade programmide pealt, aga hakkad muutuma üha teadlikumaks neist programmidest ja neid läbi nägema.
#000033
Mida suuremaks läheb erinevus sinu teadliku teadvuse soovitud tuleviku (hea tervis, hea toit, hea füüsiline vorm) ja selle tuleviku vahel, mis sa vanade programmidega endale looks (lähen järjest paksemaks ja tervis läheb käest ära), siis seda rohkem kasvab sinu valmisolek neid programme muuta.
#000034
Minu jaoks kestis faas 2 umbes pool aastat enne seda kui tuli täielik valmisolek, siis võimalus ja koos sellega otsus see ära alateadvuse programm ära muuta.
#000035
See on see faas, kus sa juba käitud uut moodi, aga see ei ole veel automaatne.
#000037
Pead pidevalt teadlikult tegema valiku, et ennast raja peal hoida.
#000038
Oluline on selles faasis jälgida nii oma harjumusi kui ka uskumusi.
#000039
Kui keskendud ainult füüsilistele harjumustele ja sisemiste uskumustega üldse tööd ei tee, siis võtavad pärast mingit perioodi (kui teemalt läheb teadlik tähelepanu ära) vanad uskumused uuesti üle ja koos nendega tulevad vanad harjumused tagasi.
#000040
Samas kui tegeled ainult sisemiste uskumustega ja pärismaailmas ühtegi harjumust ümber ei kujunda, siis ei salvestu uskumused su keha rakumälusse, jäävad ainult helesinise unistuse staatusesse ja aja möödudes tulevad samuti tagasi vanad uskumused koos vanade harjumustega.
#000041
Ehk siis on vaja tegeleda nii sisemise kui välimise maailmaga ja sõltuvalt teema keerukusest võtab see erineva hulga aega.
#000042
Mina oma toitumise teemas kirjutasin ümber aastakümneid mu elu juhtinud programme ja teadvustasin endale, et see muutus ei saa toimuma üleöö.
#000043
90-päevane kursus õpetaja juhendamisel, keda ma usaldasin kui eksperti antud teemas, aitas siinkohal meeletult kaasa.
#000044
Selles faasis on äärmiselt oluline jälgida, keda sa kuulad.
#000045
Leia endale õpetaja/ coach/ treener, kellega sa tegelikult ka haakud - ja näed, et tema on selles teemas seal, kuhu sina tahad jõuda.
#000046
Lisaks jälgi, et õppeprogramm võimaldaks järk-järgulist alateadvuse ümber kirjutamist.
#000047
Öeldakse, et hea alateadvuse ümber kirjutamise kiirus püsivate tulemuste saavutamiseks on umbes 3% korraga.
#000048
Ehk siis 97% uskumusi/ harjumusi jätad samaks, muudad jooksvalt 3% korraga ja kui tehtud, siis võtad järgmise 3%.
#000049
Selliste programmidega tundub algul tihti, et midagi ei muutugi.
#000050
Aga tegelikult toimub väga palju ja need muutused jäävad reaalselt püsima.
#000051
See on faas, kus läbi teadliku kordamise ja uute uskumuste+harjumuste sissekirjutamise on see uus viis muutunud nii automaatseks, et sa ei pea endale kõike kogu aeg teadlikult meelde tuletama.
#000053
Teed uut moodi sama automaatselt, nagu sa faasis 1 tegid automaatselt vanamoodi.
#000054
Küsimus - mis sa arvad, et kas kergem on faas 1 ehk alateadlikult automaatselt vana moodi või faas 4 ehk alateadlikult automaatselt uut moodi?
#000055
Tihti arvatakse, et faas 1 on kergem, sest see vana harjumus on ju kergem.
#000056
Tegelikult on nii, et pole vahet.
#000057
Nagu ütlesin juba varem - alateadvuse jaoks ei ole vahet, et kas teed midagi hästi või halvasti, uut või vana moodi - tema jaoks harjumus on harjumus ja uskumus on uskumus.
#000058
Kui sa teed midagi alateadlikult automaatselt, siis on see ühtemoodi kerge.
#000059
Mulle on alateadlikult kerge praegu teha endale ise head toitu, juua palju vett, juua hommikul pool liitrit rohelist smuutit, asendada lisatud suhkur puuviljadest ja marjadest saadava loodusliku suhkruga ning tunda ennast selle kõige juures kergelt ja hästi ja tervena.
#000060
Ja see kõik on juhtunud viimase aasta jooksul pärast seda, kui olin esimesed 38 aastat oma elust täielikult ignoreerinud tervisliku toitumise teemat.
#000061
Kui mõtled oma mineviku peale, siis kas mäletad mingit uskumus+harjumus kombinatsiooni, mille sa oled ümber kirjutanud?
#000062
Ja kas märkad, et nüüd uut moodi tehes on see nii normaalne, et sa justkui ei mäletagi enam, et milline see vanamoodi oli või miks sa üldse kunagi vanamoodi tegid?
#000063
ÜLESKUTSE :) Mul on ülimalt hea meel teatada, et olen üles seadnud eraldi DISCi FB lehe ( kuhu alla kogun DISCi kohta väärtuslikku infot -- sinna on tulemas on nii ülejäänud blogipostitused, video-postitused ja kindlasti ka info selle kohta, kui peaks tulema mõni DISCiga seotud üritus või koolitus.
#000064
Oled lahkelt oodatud seda lehte jälgima! :)
#000065
3 lihtsat sammu kuidas lahendada konflikte teistega ja iseenda sees
#000066
Webinar/videoblogi - 3 lihtsat sammu kuidas lahendada konflikte teistega ja iseenda sees
#000067